Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kolme israelilaissotilasta loukkaantui eilen -
auton syöksyttyä heidän päälleen. Isku oli toinen saman päivän aikana.
YK:n palestiinalaislähettiläs kertoi, että palestiinalaishallinto ja Jordania-
ovat lähettäneet kirjeen YK-turvallisuusneuvostolle -
ja pyytäneet sitä osallistumaan Jerusalemin kriisin rauhoittamiseen.
Pääministeri Netanjahu sanoi, -
että Israel voittaa Jerusalemista käytävät kiistat.
Kolme israelilaissotilasta loukkaantui eilen auton syöksyttyä -
heidän päälleen Länsirannalla. Isku oli jo toinen samantapainen eilen.
Ambulanssipalvelusta kerrottiin, että sotilaat saivat ensiapua paikalla, -
minkä jälkeen heidät siirrettiin Hadassan sairaalaan.
Yhden sotilaan tila on kriittinen.
Kuvamateriaali kertoo, miten kuljettaja syöksyi autollaan tiensivuun-
ja raahasi sotilaita mukanaan.
Isku sattui Länsirannalla -
lähellä El-Aroubin pakolaisleiriä ja Gush Etzionin asutusaluetta.
Aiemmin keskiviikkona palestiinalaismies Itä-Jerusalemista -
syöksyi autollaan väkijoukkoon pysäkille.
Iskussa kuoli yksi ihminen ja neljätoista loukkaantui.
Surmansa sai 38-vuotias poliisivirkailija Jad’an As’ad.
Hän oli kotoisin druusikylästä Pohjois-Israelista.
As'adia jäivät suremaan raskaana oleva vaimo ja kolmevuotias lapsi.
Jerusalemin pormestari Barkat kävi tapahtumapaikalla. Hän pyysi -
kansainvälistä yhteisöä yhdistymään terrorinvastaisessa taistelussa.
Terrori on globaali ongelma. En anele apua. Sanon vain, -
että jos emme taistele terroria vastaan, ei maailmakaan tee sitä.
Se, mitä vastaan me taistelemme, koskee myös muita, ei vain meitä.
Koko maailman on yhdistyttävä terroria vastaan.
Toisin kuin aiemmassa Jerusalemin iskussa, -
jossa tekijän omaiset kielsivät terrorikytköksen, -
eilisen hyökkääjän perhe ei edes pyrkinyt väittämään, -
että kyseessä olisi ollut pelkkä liikenneonnettomuus.
Päinvastoin, he ovat osoittaneet ylpeyttä kammottavasta teosta.
Ibrahim teki teille juutalaisille selväksi, -
että teidän pitää pysyä kaukana al-Aksasta.
YK:n palestiinalaislähettiläs kertoi, -
että palestiinalaishallinto ja Jordania ovat lähettäneet -
YK:n turvallisuusneuvostolle kirjeen, jossa ne pyytävät sitä -
osallistumaan Jerusalemin kriisin rauhoittamiseen.
Me, palestiinalaisjohto -
yhdessä jordanialaisveljien kanssa, -
ryhdymme yhteisponnistukseen.
Vetoamme turvallisuusneuvostoon, -
että se kantaisi välittömästi vastuunsa -
ja vaatisi niitä israelilaistahoja, -
jotka pahentavat tätä tulenarkaa tilannetta, -
lopettamaan tällaiset toimet.
Pyydämme, että neuvosto vaatii Israelin hallitusta kunnioittamaan -
historiallista status quo -tilannetta, -
joka on ollut jo kauan voimassa -
osapuolten yhteisestä sopimuksesta.
Jordania, jonka kanssa Israel solmi rauhansopimuksen vuonna 1994, -
ilmoitti kutsuneensa suurlähettiläänsä Tel Avivista.
Jordania syytti Israelia Jerusalemin pyhien paikkojen häpäisystä.
Jerusalem on ydinosa sopimusta, -
jonka edesmenneet kuningas Hussein ja pääministeri Rabin allekirjoittivat.
Olemme kutsuneet lähettiläämme Tel Avivista konsultaatioihin.
Tein tämän päätöksen tänä aamuna sen jälkeen kun hallitus oli todennut, -
että se, mitä olemme nähneet al-Aksan alueella tapahtuvan -
viime päivinä ja lähiaikoina, -
ylittää kaikin tavoin rajat.
Olemme viestittäneet Israelille toistuvasti, suoraan ja epäsuorasti, -
että Jerusalem on punainen viiva.
Siellä tapahtuu jatkuvia rikkomuksia ja tunkeutumisia.
Ihmisiä estetään rukoilemasta vapaasti.
Ekstremistit pääsevät poliisin suojeluksessa alueelle.
Tässä menee raja. Jordanian kuningas valvoo -
kristittyjen ja muslimien pyhiä paikkoja Jerusalemissa.
Nämä rikkomukset loukkaavat maail- man 1,5 miljardin muslimin tunteita.
Mielestäni annoimme tänään selvän signaalin -
lähettiläämme pois kutsumisella siitä, miten vakava tilanne on.
Rauha on palautettava.
Israelin on kunnioitettava pyhien paikkoja loukkaamattomuutta.
Näitä viestitimme tänään.
YK-tiedottaja Dujarric sanoi eilen, -
että pääsihteeri Ki-moon on syvästi huolissaan -
jatkuvista väkivaltaisuuksista ja jännitteistä Jerusalemissa.
Olemme syvästi huolissamme jatkuvista väkivaltaisuuksista -
ja jännitteistä Jerusalemissa, erityisesti tämänpäiväisestä, -
jalankulkijoihin kohdistuneesta iskus- ta. Pääsihteeri tuomitsee sen jyrkästi.
Yksi kuoli ja useita loukkaantui.
Provokaatioista ja sisäänpääsyn rajoittamisesta yltyneet jännitteet -
jatkuvat edelleen, ja niiden laajeneminen on nopeasti estettävä.
Pääsihteeri vetoaa kaikkiin osapuoliin, jotta ne ponnistelisivat -
jännityksen lieventämiseksi ja rauhan palauttamiseksi.
Pääministeri Netanjahu tapasi puolustusministeri Ja'alonin, -
sisäisen turvallisuuden ministerin Aharonovichin ja poliisin ylijohtajan -
konsultoidakseen heitä Jerusalemin iskuista.
Edesmenneen pääministeri Jitzhak Rabinin muistotilaisuudessa -
pääministeri Netanjahu syytti -
palestiinalaispresidentti Abbasia ja Hamasin johtoa -
yllytyksestä palestiinalaisten keskuudessa.
Levottomuudet ovat kiihtyneet Temppelivuorella, -
muslimien 3. pyhimmällä paikalla, jossa sijaitsee al-Aksan moskeija.
Juutalaisille alue on pyhin, -
sillä heidän muinaiset temppelinsä sijaitsivat siellä.
Olemme todistaneet viime päivinä lietsonnan yltymistä -
presidentti Abbasin taholta. Hän muun muassa lähetti -
surunvalittelukirjeen Jehuda Glickin ampujalle ja on vaatinut, -
että juutalaisilta on estettävä pääsy Temppelivuorelle kaikin keinoin.
Tällä kiihotuksella on todellisia seurauksia.
Jerusalemin ajoneuvoisku on seurausta lietsonnasta, -
johon Abu Mazen ja hänen kumppaninsa Hamasissa syyllistyvät.
Meneillään on jatkuva taistelu Jerusalemista, -
mutta en hetkeäkään epäile, ettemmekö voittaisi sitä.
Netanjahun kommenttien jälkeen Fatahin tiedottaja Assaf väitti, -
että palestiinalaisten kiukku on oikeutettua -
ja että Israel on syyllinen levottomuuksiin.
Sillä hetkellä kun miehitys päättyy, kaikki ongelmatkin loppuvat.
On normaalia, että palestiinalainen puolustaa itseään -
ja muslimien pyhiä paikkoja.
Epänormaalia on palestiinalaismaan miehittäminen -
ja Israelin teot 1967 miehitetyssä Jerusalemissa.
Hamas järjesti mielenosoituksen Ramallahissa Länsirannalla, -
jota hallitsee lännen tukema Abbas.
Mielenosoitus pidettiin Itä-Jerusalemin palestiinalaisten puolesta, -
ja siihen osallistui kymmeniä naisia kylttien ja palestiinalaislippujen kera.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman